# Adroddiad y Prif Weithredwr – Bwrdd Ionawr 2017

## Cyfarfodydd ac Ymweliadau

Ers cyfarfod y Bwrdd ym mis Rhagfyr, rwyf wedi cynnal y cyfarfodydd ac ymweliadau canlynol (nad oeddent wedi'u cynnwys yn adroddiad y Cadeirydd):

**Prime Cymru –** Bûm yn nigwyddiad Prime Cymru ym Mhencoed, Pen-y-bont ar Ogwr, a fynychwyd gan Ei Uchelder Brenhinol Tywysog Cymru yn rhinwedd ei swydd fel Noddwr Prime Cymru, a oedd yn arddangos busnes torri coed newydd; mae ein tîm marchnata coed wedi mynd ar drywydd y cysylltiad busnes gyda'r perchennog.

**Glandŵr Cymru –** Cyfarfûm â Nigel Annett yn ei swyddogaeth fel Cadeirydd Glandŵr Cymru, ac Aelod Bwrdd yr Ymddiriedolaeth Camlesi ac Afonydd.

**Horizon** – Ynghyd â Tim Jones ac Iwan Williams, cyfarfûm â Duncan Hawthorn, Prif Swyddog Gweithredol Horizon, sy'n datblygu Prosiect Wylfa Newydd.

**Comisiwn Ewropeaidd –** Bûm yn bresennol yn ystod sesiwn fyfyrio y Comisiwn Ewropeaidd ar gyfer y Flwyddyn Newydd, a gynhelir bob blwyddyn.

**Undeb Amaethwyr Cymru –** Bûm yn bresennol yn ystod brecwast blynyddol Undeb Amaethwyr Cymru ym Mae Caerdydd.

**Y Cenhedloedd Unedig –** Cyfarfûm â Baskut Tuncak, Rapporteur Arbennig y Cenhedloedd Unedig ar Sylweddau a Gwastraff Peryglus, fel rhan o'i daith canfod ffeithiau o amgylch y DU.

## Dyfarniad

Ar ran Cyfoeth Naturiol Cymru, derbyniais y wobr Defnydd Gorau o Ynni Adnewyddadwy yn y Sector Cyhoeddus yn ffurfiol gan Renewable UK Cymru a Freshwater (trefnyddion y digwyddiad).

## Gwastadeddau Byw

Ynghyd ag aelodau eraill y Tîm Gweithredol, gwnaethom ymweld â phrosiect Gwasteddau Byw Gwent, a chawsom wybodaeth gan y tîm am y gwaith a wneir gan Cyfoeth Naturiol Cymru yn yr ardal honno.

**Emyr Roberts**

Ionawr 2017